### Beslutningstema

I denne sag skal der træffes en principbeslutning om, hvorvidt der skal gives tilladelse iht. lokalplan nr. 05.67.01 for [adresse] til at isætte [adresse] (fredningsvinduer) i et vestslesvigsk hus med bevaringsværdi 3.

### Historik

Teknik- og Miljøudvalget har tidligere behandlet en ansøgning om dispensation fra bevarende lokalplan nr. 05.67.01 for [adresse] til at isætte moderne VELUX tagvinduer på [adresse], [adresse], 6280 Højer. Ansøgningen blev forelagt udvalget, da det drejede sig om en principiel beslutning. Udvalget har på mødet den 6. maj 2025 givet afslag, men dog lempet administrationspraksis og tilladt etablering af kviste i stedet for. Sagen indstilles nu igen for udvalget, da ansøger er kommet med væsentlige ændringer i ansøgningsmaterialet.

### Sagsfremstilling

Plan, Land- og Byudvikling har i forbindelse med en byggeansøgning om etablering af en tagetage på adressen [adresse], [adresse], 6280 Højer modtaget en ansøgning om dispensation fra lokalplanen til isætning af [adresse] ovenlysvinduer på samme adresse.

[adresse] tagvinduer er isolerede smedejernsvinduer designet til historiske og fredede ejendomme, og passer til alle tagtyper, herunder naturskifer, tegl, zink, tagpap. Tagvinduet sænkes ofte ned i niveau med taget, så vinduerne ikke fremstår dominerende. Slots- og Kulturstyrelsen henviser til [adresse] serien i deres faglige retningslinjer for byggesager om etablering og udskiftning af tagvinduer og er dermed godkendt til fredede og bevaringsværdige bygninger. [adresse] serien er et alternativ til fredningsvinduerne (GVO og GVR) fra VELUX, da [adresse] kan fremstilles med redningsåbning.

Af ansøgningen om dispensation til isætning af [adresse] ovenlysvinduer fremgår det, at vinduerne:

* sættes på havesiden, således de ikke synlige fra hverken Byvej eller Syrenvej
* vil muliggøre udnyttelse af loftrum til beboelse, hvorved ejer vil kunne bebo huset fuldtid.

Der søges om at isætte specialmål, således vinduerne passer bedst muligt til husets proportioner. Alternativt søges der om at isætte tre stk. [adresse] L26 på bagsiden af [adresse]Ejendommen befinder sig indenfor lokalplanområdet for Lokalplan nr. 05.67.01, er opført i 1848 i vestslesvigsk byggeskik og er registreret med en SAVE-værdi 3 i [adresse] og Kulturstyrelsens register for fredede og bevaringsværdier bygninger. I lokalplanen er ejendommen optaget med ’høj bevaringsstatus’.

Lokalplanen foreskriver

* § 7.1 For hele området gælder som hovedregel:
  + at døre og vinduer ikke må fremtræde som gennemgående bånd eller større sammenhængende glaspartier
  + at yderdøre og vinduer ved udskiftning skal være i overensstemmelse med den enkelte ejendoms oprindelige byggeskik
  + at i ny bebyggelse bør yderdøre og vinduer som hovedregel udføres af træ og malesmed dækkende maling
  + at beboelseshusenes ydervægge skal som hovedregel fremstå i røde teglsten, kalket eller vandskuret. Mindre mellembygninger, garager m.v. tillades med andenydervæg, når det i øvrigt tilpasses omgivelserne
  + at tagene skal bestå af stråtag, røde teglsten eller skifer. Ernst Brandt på mindre bygningsdele, mellembygninger, udhuse mm. tillades med anden tagbeklædning, når de i øvrigt tilpasses omgivelserne
    at ny bebyggelse skal søges tilpasset de omliggende bygninger, således at der opnåsen god helhedsvirkning.
* 7.2. Væsentlige bygningsændringer såsom udskiftning af tagdækning, udhugning af gesimser, fjernelse af skorstenspiber og frontspidser, skalmuring eller ændring af facader, facadebehandling og facade farve, udskiftning eller ændring af vinduer til anden type end den i forhuset oprindelige og ændring af materiale, farve eller glastype samt bortskæring af vinduessprosser ikke må finde sted uden byrådets særlige godkendelse.

Der er i lokalplanområdet ikke tidligere givet tilladelse til tagvinduer på ejendomme, som er optaget som bevaringsværdige, men Tønder Kommune har givet tilladelse til [adresse] ovenlysvinduer i andre områder med bevarende lokalplaner og på ejendomme med høje bevaringsværdier, herunder på adresserne:

* Slotsgade 14, 6240 Løgumkloster
* Vesterbyvej 1, [adresse]

I forbindelse med ansøgningen om dispensation fra lokalplanen til moderne VELUX vinduer på ejendommen blev der afholdt en nabohøring af ejendomsejere i lokalplanområdet. Der indkom ingen indsigelser. Forvaltningen har ikke sendt sagen i nabohøring på ny, da det nye ansøgningsmateriale vurderes, at være i mere overensstemmelse med lokalplanen end det foregående.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der gives tilladelse til [adresse] ovenlysvinduer samt at der - såfremt det findes nødvendigt - træffes beslutning om valg af enten

* Louvre specialmål
* [adresse] L26

### Beslutning

Indstillingen godkendt idet Teknik- og Miljøudvalget godkendte, at der gives tilladelse til 3 enkeltstående [adresse] L26 vinduer.